Tienji-pavilon

A Tienji (Tianyi) (kínai nyelven: 天一阁; pinjin átírás: Tiān Yī Gé) Kína legrégibb fennmaradt könyvtára egy kínai kertben, ami Ningpo (Ningbo) városában, Csöcsiang (Zhèjiāng) tartományban található. A Ming-dinasztia idején, 1561-ben hozta létre Fan Csi (Fan Qin), a hadügyminisztériumi szolgálatból visszavonult mandarin, és virágkorában 70 000 kötet könyvet tartalmazott. Ma a könyvtár állománya meghaladja 300 000 klasszikus kötetet. Elnevezése A könyvtár és a környező park neve magyarul „Első ég” és a Változások könyvéhez, a Ji csinghez írt Han-kori kommentárban szereplő kozmikus egység koncepciójára utal. Emellett a névválasztásban az is nagy szerepet játszott, hogy az öt elem kínai tanában az „első ég” a víz eleméhez kötődik, és így alkalmasnak látszott a könyvtárakat fenyegető tűzesetek megelőzésére. Története A könyvtár alapját Fan Csin (Fan Qin) a Feng-család 11. századtól gyűjtött családi könyvgyűjteményének megvételével vetette meg, majd húsz év alatt még rengeteg értékes könyvet, kéziratot vásárolt hozzájuk és a bibliotéka anyagát 53 000 kötetre bővítette. A Csing-dinasztia (Qing-dinasztia) idején Csien-lung kínai császár (Qianlong kínai császár) is meglátogatta a könyvtárat, és utasítást adott, hogy annak adatait gondosan felmérve készítsék el másolatát a Tiltott Városban és a Csengtöi nyári rezidencia területén is az általa létrehozott Sze Ku Csüan Su (Siku Quanshu) enciklopédia elhelyezésére. Az ópiumháború idején a brit hadsereg sok könyvet elvitt a könyvtárból. A félgyarmati, polgárháborús körülmények között a könyvtár állománya rohamosan tovább csökkent és 1940-re mindössze 20 000 kötetet tett ki. A Kínai Népköztársaság kikiáltása után a könyvtárat állami védelem alá helyezték és újra megkezdték gyarapítását másutt begyűjtött régi kötetekkel. 1982-ben a könyvtárat és az azt körülvevő parkot nemzeti emlékhellyé nyilvánították. Park A könyvtárnál jóval régebbi parkban lévő tavak a látványosság mellett a könyvgyűjtemény létrehozása óta víztartalékként is szolgálnak egy esetleges tűzoltás céljára. A kertben kőtáblák gyűjteménye is megtekinthető. A 7. században erre a helyre vonult vissza Ho Cse-csang (Hè Zhīzhāng) (659–744) költő, akiről kis pavilonnal emlékezett meg az utókor. Kormányzói ideje alatt pavilonokat emeltetett a parkban Vang An-si (Wang Anshi) (1021–1086) hivatalnok, közgazdász és költő is. A parkban található egy nagy hagyományokra visszatekintő színpadi épület is. Galéria Jegyzetek Források ↑ Polonyi: Polonyi Péter. Kína (nagyútikönyv). Panoráma. ISBN 963-243-256-8. : Text "year 1986" ignored (súgó) További információk A Wikimédia Commons tartalmaz Tienji-pavilon témájú kategóriát. Der Tianyi-Pavillon (németül) Tianyi Pavilion Archiválva 2013. december 3-i dátummal a Wayback Machine-ben (angolul) Tianyi Pavilion (angolul) Tianyi Ge Library Dscription (angolul) Ningbo Tianyige Archiválva 2013. december 3-i dátummal a Wayback Machine-ben (angolul) Fordítás Ez a szócikk részben vagy egészben a Tian Yi Ge című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.